Nakubetha isikhathi sokuvulwa kwamavikili, besele kukade afikile alindele abanamehlo wokubona iinrhole nabanomrhawu. Njengesirhole sakaZimu nokho akakazimiseli ukwamukela lokho okuncani isimahla. Uziphile ehliziyweni bona uzabapha labo abamuphako umbhino omnandi. Umtlolo usesifubeni uyazikhulumela. Watjho ayithinta ifiliji uKambule, kwadela ozwako. Isikhathi besele sivuma naso. Abantu sebathoma ukunyakaza. La, hlangana namadolo ubeke ikotikotana enentunjana yokuphosela imali. Unonde ayisikinya ngamadolo kurhwatjhazele okusamali ngaphakathi. Mamatjana awaphosele ngayizolo.